Vita:Asperger-szindróma

message: A betegségtudat részleges hiányáról kellene bele valami.
thread_title:  Betegségtudat 

message: A cikkhez az angol (kiemelt!) cikk egy részét használom fel. Kihagyom a következőket: Classification, Mechanism, Screening, Diagnosis, Epidemiology második bekezdése, History. Ezekhez már szakértelem kell. Egyébként is jó lenne, ha majd valaki orvosi szempontból ránézne a cikkre, de ez még ráér. Szalakóta vita 2009. május 22., 16:47 (CEST)
A DSM-IV-ről készített fordítás hiányos (az eredeti 6 pontból áll) és némileg pontatlan (lásd pontosabb fordítást itt: http://asperger.freeblog.hu/archives/2007/11/20/DSM-IV_DSM-4_Diagnosztizalasi_utmutato_a_29980_szamu_Asperger-fele_rendellenesseghez_Asperger_sz/) -- nem azért ajánlom, mert én vagyok GutBesserWasser, hanem mert az eredetivel összehasonlítva látható a különbség a két fordítás közt.
– - (vita) 2010. január 28., 18:58 (CET)
Köszönöm, kiegészítettem, és átírtam, hogy érthetőbb legyen. Szalakóta vita 2010. április 23., 13:56 (CEST)
thread_title:  Fordítás 

message: "Az Asperger-szindróma [...] az autizmus egy enyhébb formája. Míg az autistáknál „már hároméves kor előtt késés figyelhető meg a szociális interakcióban, a nyelvi képességekben, a szimbolikus és imaginatív játékban" (DSM-IV definíció), addig az Asperger-szindrómánál ez nem jelentkezik; ezenkívül az Asperger-szindrómára – az autizmussal ellentétben – jellemző a normális ütemű nyelvi fejlődés, valamint az átlagos vagy annál magasabb intelligenciaszint."
Nekem kicsit zavaros a definíció. Abból, hogy az autizmus enyhébb formájának nevezi meg a szerző az Asperger-szindrómát, én azt a következtetést vonom le, hogy az Asperger-szindróma az autizmus egyik típusa (az "Autizmus" című wiki-cikk is így tárgyalja). Ehhez képest a bekezdés a továbbiakban azt tárgyalja, hogy mi a különbség az autizmus és az Asperger-szindróma között. Most akkor hogy is van ez? Nem értek a témához, de szerintem magyarázatra/pontosításra szorulna ez a rész. Egyéb weboldalakon azt találtam, hogy mind az Asperger-szindróma, mind az autizmus az "autisztikus spektrum zavar" csoportba tartozó kórkép. Az angol wiki is így adja meg. Allegra d'Avignon vita 2015. április 1., 09:18 (CEST)
replies: text: A pszichiátriai betegségek kategorizálására leginkább az amerikai DSM (Diagnostic and Statistical Manual of Mental Disorders) kiadványát használják. Ennek most a 2013-ban megjelent ötödik kiadása érvényes. Korábban, a negyedikben szerepelt az "autizmus spektrum zavar" kategória, amin belül külön diagnózisok voltak, pl. autizmus zavar, Asperger-szindróma, stb. A DSM V-ben utóbbiakat eltörölték, megszűnt az Asperger-szindróma, mint konkrét diagnózis, helyette egy kalap alá vették ezeket és csak "autizmus spektrum zavar" szerepel benne, amin belül súlyosság szerinti alkategóriák vannak. Ezt amúgy az angol wiki valóban le is írja az Asperger-es cikk bevezetőjében. Remélem, segítettem. Üdv: --Kohlins vita 2015. április 3., 12:27 (CEST)
thread_title:  Autizmus - Asperger 

message: "Mivel ezek a szűk témák sűrűn foglalkoztatják a gyereket, ez a tünet nehezen ismerhető fel."
A mondat vagy félrefordítás, vagy másmilyen súlyos fogalmazási, tartalmi (nem puszta formai, stílusbeli) hibát tartalmaz. Ha egy speciális tünet, mondjuk a repetitív foglalkozás egy szokatlan témával, sűrűn előfordul, akkor az nemhogy nehezíti, hanem éppenséggel nyilvánvalóan megkönnyíti a felismerést. A mondat első fele kétségkívül helyes, a második feléről nem tudok nyilatkozni, azonban a logikai összefüggés köztük a nyilvánvaló "non sequitur", sőt annak a legsúlyosabb, "sequitur non ..." esete (tehát nemcsak hogy nem következik A tagmondatból a B, hanem éppenséggel következik az ellenkezője). Aki megfogalmazta, talán képes kijavítani.  ♥♥♥ Gubbubu12 ✍  2015. november 22., 18:29 (CET)
replies: text: Az eredeti mondat az enwikinː

text: A többes szám nélkül (gyereket) úgy tűnik, mintha az aspergeres gyerekre vonatkozna az állítás, így tényleg nincs értelme. Kijavítva visszateszem. – Phoney vita 2015. november 23., 10:20 (CET)

text: OK, így érthetőbb, hogy mit akar mondani.  ♥♥♥ Gubbubu12 ✍  2015. december 14., 23:45 (CET)
thread_title:  kivett mondat 

message: Noha a tünetei többnyire már gyerekkorban megjelennek, nem gyerekbetegség, az ebben szenvedők 80 százaléka a cikk szerint is egész életén át aspergeres marad. Noha szerencsésebb minél korábban felismerni és megpróbálni az állapoton javítani, sok esetben csak felnőttkorban kerül felismerésre. Vagy akkor se. Éppen ezért nem teljesen szerencsés a cikkben túlhangsúlyozni az aspergeres gyerek fogalmát. Mert aspergeres felnőtt is van bőven. Az állapotra valóban jellemző az empátiahiány, hajlam bizonyos kompulzív és egyben repetitív cselekedetekre, a kapcsolatteremtési zavar, a külvilág számára eltérő logika. – Livvyfan vita 2017. július 27., 14:38 (CEST)
thread_title:  Gyerekbetegség?  

message: Noha már számos kutatás bizonyította hogy az Asperger szindróma nem autizmus, ez a régi tévhit valahogy megmaradt ezen az oldalon (amúgy is ellentmondásos a szócikk).
A szerkesztőnek nem tudom hogy fogalomzavara volt-e, vagy ő gondolta így, de nem, az Aspergeresek nem képtelenek a gyakorlati kommunikációra, azt meg már végképp nem értem miért úgy írta le a szerző az Asperger-szindrómát mintha súlyos betegség lenne amiből ki kell gyógyítani a beteget. Ez csak gyerekes ijesztgetés hogy legyen mitől rettegni itt is, az Asperger egy életen át megmarad (sorry). Az Aspergeresek ugyanolyan normális emberek mint bárki, több terület iránt is érdeklődhetnek, és ugyan KISSÉ nehézkes a kommunikációjuk, tudnak normálisan is beszélgetni.
Azon kívül elég sok magyar szócikknél látom a szerkesztői szubjektivitást, remélem tudok segíteni hogy ez ne így legyen. :) Szabika2010 vita 2019. március 8., 18:53 (CET)
  elsősorban ezen Te tudsz segíteni, például azzal, hogy a cikkeket bővíted, a hibákat javítod. Amit ebben a szakaszban leírtál, források és hivatkozások nélkül ugyanolyan szubjektív, mint amiket kritizálsz. Szerkessz bátran! Ogodej  vitalap 2019. március 8., 21:06 (CET)
Az újabb diagnosztikai kritériumok szerint az Asperger-szindróma az autizmus spektrum része. Szalakóta vita 2020. január 4., 21:19 (CET)
replies: text: Szél Bernadett politikus Gulyás Gergely Miniszterelnökséget vezető miniszterrel folytatott vitájában kijelentette, hogy az Asperger-szindróma az autizmus spektrumzavarok egyik típusa, amire átlagos vagy annál magasabb intelligenciaszint jellemző.– Ákos1111 vita 2020. január 4., 21:32 (CET)

text: …miért úgy írta le a szerző az Asperger-szindrómát mintha súlyos betegség lenne amiből ki kell gyógyítani a beteget…

text: Az Asperger-szindrómás szerző több, mint két évig nem talált munkát a szakmájában. Ahová felvették, azt az állását néhány hét után elvesztette, mivel nem tudott viselkedni. Ezért a munkaadók nem akartak neki újabb esélyt adni. Majdnem egy hónapra közmunkás lett, majd talált egy állást, ami már szakmai volt. Onnan azért küldték el, mert nem kommunikált az elvárt módon, csak a beszélgetések felébe tudott becsatlakozni. Mindezt az Asperger-szindróma miatt. Most már van új munka. Szalakóta vita 2020. április 16., 17:30 (CEST)
thread_title:  Asperger - Pontatlanságok, furcsán fogalmazott mondatok